BTR-80

BTR-80 () – sovietų rusiškas ratinis (8×8) šarvuotasis transporteris. Gamyba pradėta 1986 m., turėjo pakeisti Tarybinės Armijos naudotus BTR-60 ir BTR-70. Sukonstruotas GAZ konstruktorių, gaminamas Arzamaso mašinų gamykloje.

Tai keturių ašių mašina, visi ratai – varantieji, visų ratų pakabos nepriklausomos. Vandenyje varytuvas yra vandenmečiai. BTR-80 gali lydėti tankus, įveikti raižytą vietovę, vandens kliūtis. Turi 10 sėdynių įgulai ir desantui.

 Konstrukcija 

BTR-80 sukurtas tobulinant BTR-70. Jo variklis – vandeniu aušinamas 260 AG V-8 dyzelis, įtaisytas korpuso gale. Pakeista korpuso galo forma, ji padaryta labiau kampuota, be nuožulnų, talpesnė.

Standartinė įranga:
 TNPO stebėjimo blokai,
 vairuotojo (TNP-B) ir vado (TKN-3) stebėjimo įtaisai
 infraraudonasis OU-3GA2M prožektorius
 šeši 81 mm dūminiai granatsvaidžiai 902V Tučia
 radijo stotis R-173 ar R-163-50U
 vidinė ryšio sistema
 vandenmečiai

BTR-70 turėtas nupjauto kūgio formos bokštelis perdarytas, todėl suporintų 14,5 mm (KPVT) ir 7,62 mm (PKT) kulkosvaidžių vamzdžiai pakeliami nuo -4° iki +60°. Tai leidžia apšaudyti taikinius kalnų šlaituose, aukštuose pastatuose, apšaudyti sraigtasparnius. Horizontaliai bokštelis sukiojamas 360°.
Bokštelis su kulkosvaidžiai skirtas kautis su antžeminiais ir žemai skrendančiais oro taikiniais nuotoliais iki 2000 m.

Perdarytos ambrazūros – dabar jos apvalios (anksčiau – lašo formos), turi rutulinius įtaisus kaip ir BMP. Ambrazūros įtaisytos priekin nukreiptose nišose, dėl ko patogu automatais šaudyti į priekyje esančius taikinius.

BTR-80 turi apsaugą nuo masinio naikinimo ginklų – nuo pradinės branduolinio sprogimo spinduliuotės, radioaktyvių dulkių, cheminio ir biologinio ginklo.

Naktį aplinką (mūšio lauką) apšviesti gali ties kulkosvaidžiais pritvirtintas IR prožektorius OU-3GA2M. Gali sudaryti dūmų uždangą naudodamas šešis dūminius granatsvaidžius.

Pirmųjų serijų BTR-80 varo KamAZ-7403 dyzelis, nuo 1993 m. gaminamus – JaMZ-238M2 dyzelis, turintis panašias charakteristikas.
Praradęs vieną ar du ratus BTR-80 gali toliau netrukdomas judėti. Jam nekenkia vienos priešpėstinės minos sprogimas. Prieštankinės minos sprogimas paprastai pažeidžia tik vieną ratą, todėl BTR-80 gali toliau važiuoti, tai patvirtino tokie atvejai Afganistano kare.
Centralizuota padangų oro slėgio valdymo sistema leidžia reguliuoti padangų slėgį pagal važiavimo sąlygas. Klampiame grunte sumažinus padangų slėgį BTR pravažumas artimas vikšrinių mašinų pravažumui. BTR-80 naudoja KI-80 ar KI-126 kulkoms atsparias padangas. Įvairaus kalibro kulkomis sušaudytomis padangomis, iš kurių išėjęs oras, BTR-80 dar gali važiuoti kelis šimtus kilometrų.

Korpuso priekinėje dalyje BTR-80 turi išsivilkimo gervę, kurios vilkimo jėga – 43120-60000 N ir kuri gali būti padvigubinta naudojant skridinį.

Variklis normaliai užvedamas, kai aplinkos temperatūra aukštesnė kaip -25 °C. Kai šaltis didesnis variklį sušildo specialus šildytuvas.
Variklį saugo pusiau automatinė gesinimo sistema. Ekipažo skyriuje yra du anglies dioksido gesintuvai.

BTR-80 korpuso viršuje yra 4 liukai, kairėje ir dešinėje pusėse – dvidalės durys desantui išlaipinti. Apatinė durų dalis nusileidžia ir sudaro laiptelius, kurie leidžia saugiai įlipti į važiuojantį šarvuotį ir išlipti.

 BTR-80 privalumai 
 Ambrazūrų išdėstymas leidžia desantui efektyviai šaudyti pirmyn, kas padidina šarvuotojo transporterio ugnies galią. Septynios ambrazūros yra šonuose ir nukreiptos pirmyn, viena yra korpuso priekyje, dvi – korpuso stoge, skirtos šaudyti į aukštai esančius taikinius. Dvi ambrazūros tinka ir šaudyti kulkosvaidžiu.
 Ambrazūros turi rutulinius įtaisus, kurie leidžia šaudyti pro ambrazūras išlaikant vidinį šarvuočio slėgį net važiuojant užteršta vietove. Šarvuočio vėdinimo sistema, esant reikalui, viduje palaiko didesnį slėgį įpūsdama išvalytą orą.
 Priekinė projekcija apsaugo ne tik nuo 7,62 mm, bet ir nuo 12,7 mm kulkų.
 Šarvuotis turi sistemą, saugančią nuo apsivertimo, kai važiuojama ir manevruojama šlaituose.
 Šarvuotis įveikia vandens kliūtis be jokio pasiruošimo. Vandenmečiai leidžia plaukti sekliais ir prižėlusiais vandens telkiniais.
 Gali būti pervežamas jūros ir oro transportais.
 Šoninės durys atsidarydamos pasidalija į dvi dalis. Apatinė nusileidžia žemyn ir sudaro laiptelius. Viršutinė atsiveria į priekį ir sudaro apsaugą nuo ugnies iš priekio.

 BTR-80 trūkumai 
 Šoninės ambrazūros nukreiptos priekin. Tai trukdo šaudyti stačiai į šonus ir atgal.
 Šarvai nesaugo nuo RPG granatų.
 Ne toks atsparus minoms, lyginant su geriausiais Vakarų šarvuočiais.

 Variantai 
BTR-80 turi daug modifikacijų. Pagrindiniai variantai:
 BTR-80A – standartinis bokštelis pakeistas į bokštelį su 30 mm automatine patranka 2A72 ir suporintu 7,62 mm PKT kulkosvaidžiu
 BTR-80S – BTR-80A versija, vietoj patrankos turinti 14,5 mm KPVT kulkosvaidį (ir suporintą 7,62 mm PKT)
 BTR-80K – vado šarvuotasis transporteris. Turi papildomą ryšių įrangą.
 BTR-80M – turi variklį JaMZ-238 ir KI-128 padidinto atsparumo kulkoms padangas
 BRVM-K – šarvuotoji remonto mašina
 BMM – šarvuotoji sužeistųjų evakuacijos mašina
 RChM-4-01 – šarvuotoji cheminės ir radiacinės žvalgybos mašina
 2S23 – 120 mm savaeigė haubica

 Naudotojai 
Įvairios pasaulio šalys naudoja virš 5000 BTR-80:
 20px Afganistanas

  – 50
  – 70 List of military techniques Azerbaijan acquired over the past 7 years 
 20px Bangladešas – 700+
  – 194 Belarus Army Equipment
  – 21 BTR-80UNŠ
  – 68
  – Indonezijos jūros pėstininkų korpusas naudoja BTR-80 1-ojoje Jūros pėstininkų brigadoje. Nuo 2006 m. 20 BTR-80A naudoja Indonezijos UNIFIL misija Libane.
  – 50 BTR-94, 98 BTR-80UP užsakyti (pirmi pristatyti 2006)
  – 85 BTR-80, 14 BTR-80A
  – 8
  – 7, (užsakyta 100)
  – 12
  – 11
  – 20
  – 70 TAB Zimbru
  – 3500-4000
  – 2 įvertinimui
  – 10 BTR-80A
  – 33 BTR-80/80A Asia Times, Deadly arsenals dot Sri Lanka 
  – 26 Tajik-Army Equipment
  – 240
 20px Turkmėnija – 829 BTR-60, BTR-70 ir BTR-80.Turkmen-Army Equipment
 20px Ukraina – 456 Ground Forces Equipment – Ukraine
 20px Uzbekistanas – 290
  – 513 BTR-80 ir 178 BTR-80A

 Šaltiniai 

Kategorija:Šarvuočiai